OpenLLM-France/wikimedia huggingface dataset:
# Pool Malebo

Pool Malebo també conegut com a Mpumbu, Llac Nkunda o Llac Nkuna pels indígenes locals en temps precolonials, és un eixamplament semblant a un llac al curs inferior del riu Congo. El riu serveix de frontera entre la República del Congo al nord i la República Democràtica del Congo al sud.
Té aproximadament 35 km de llarg, i 23 km d'ample, i té diverses illes en el centre, de les quals la més gran és l'Illa Mbamu al costat oest.
La capital de la República Democràtica del Congo, Kinshasa i la de la República del Congo, Brazzaville, es troben a la vora oposades de Pool Malebo.
Pool Malebo és el començament de la part navegable del Riu Congo, ja que just una mica més avall el riu descendeix en una sèrie de ràpids coneguts com les Cascades Livingstone.

## Referències

* ↑ William Graham Lister Randles, L’ancien royaume du Congo des origines à la fin du XIXe siècle, Éditions de l'École des hautes études en sciences sociales, 2013, p. 44
* ↑ Sylvie Ayimpam, Vie matérielle, échanges et capitalisme sur la rive méridionale du Pool du fleuve Congo (1815-1930), Centre d'Étude des Mondes Africains (CEMAf), 2006, p. 4
* 1 2 "Malebo Pool". Encyclopædia Britannica. Accessed juny 2011.
* ↑ Stanley, H.M., 1899, Through the Dark Continent, London: G. Newnes, Vol. One ISBN 0486256677, Vol. Two ISBN 0486256685
# Castel d'Ario

Castel d'Ario és un municipi situat al territori de la província de Màntua, a la regió de la Llombardia, (Itàlia).
Castel d'Ario limita amb els municipis de Bigarello, Roncoferraro, Sorgà i Villimpenta.
Pertanyen al municipi les frazioni de Susano, Villa i Villagrossa.

## Galeria

* Localització de Castel d'Ario a la província de Màntua

## Referències

* ↑ Comune di Castel d'Ario - Statuto.
# Podlesni (Oktiabrski)

* Per a altres significats, vegeu «Podlesni».
Podlesni - Подлесный (rus) és un possiólok del krai de Krasnodar, a Rússia. Es troba a les terres baixes de Kuban-Azov, a l'inici del delta del Kuban. És a 21 km al sud-est de Poltàvskaia i a 56 km al nord-oest de Krasnodar.
Pertany al possiólok d'Oktiabrski.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi a la pàgina web del raion (rus)
* Mapa topogràfic soviètic a maps.vlasenko.net
# Ząbrowo

Ząbrowo (polonès) o Sommerau (alemany) és un poble al nord de Polònia, a la regió de Żuławy, del Voivodat de Pomerània. És al municipi (gmina) Stare Pole i el districte (powiat) Malbork.
# I Will

«I Will» és una cançó de The Beatles, composta per Paul McCartney (acreditada a Lennon-McCartney) publicada a l'àlbum The Beatles (o "l'Àlbum Blanc") el 22 novembre del 1968.

## Origen

McCartney possiblement va compondre «I Will» l'any 1966, fins i tot abans de les sessions de Sgt. Pepper's Lonely Hearts Club Band, ja que es va interpretar a l'Índia, a Rishikesh, durant l'estada dels Beatles amb el Maharishi Mahesh Yogi. En aquell moment, les lletres encara s'havien concebut i les va intentar escriure amb Donovan, que també va ser present en aquell retir, però, insatisfet, McCartney finalitzaria la cançó més tard.
És probable que McCartney finalment escrivís la lletra d'aquesta cançó pensant en la seva nova xicota Linda Eastman, que aviat es convertiria en la seva dona.

## Gravació

El 16 de septembre del 1968, acompanyant d'una guitarra acústica, amb John Lennon a la percussió i Ringo Starr als bongos i les maraques, Paul McCartney va interpretar 67 preses (algunes incompletes) de «I Will». La sessió d'enregistrament també de vegades va resultar convertida en una jam session de la qual la cançó curta «Can You Take Me Back», que apareix al final «Cry Baby Cry», va sorgir .
L'endemà, fent servir uns quants overbubs de veu, guitarra i percussió a la presa 65, McCartney va completar la cançó cantant la seva línia de baix.
George Harrison no va participar en aquesta gravació. Durant les sessions de l'àlbum, els Beatles sovint es es trobaven en estudis separats per gravar.

## Personal

* Paul McCartney: Veu, baix vocal, guitarres acústiques
* John Lennon: Percussió
* Ringo Starr: Maraques, plats, percussió

## Referències

* ↑ Dave Rybaczewski. «Cry Baby Cry» (en anglès). Beatles Music History, DKR Products Toledo, Ohio.. [Consulta: 3 août 2018].
* ↑ Mark Lewisohn, The Complete Beatles Recording Sessions, Hamlyn, 1988
# Mancolibre

Mancolibre (nom que és una castellanització de l'antic topònim tradicional Montcolobrí o Montcolobrer) és un dels illots rocosos de l'arxipèlag dels Columbrets que tanca parcialment la badia de l'illa Grossa. Realment és molt petit, fins i tot per ser considerat un illot. Té una altura màxima de 29,3 m

## Referències

* ↑ http://www.cma.gva.es/contenidoHtmlArea/contenido/3857/val/columbretes_2008val.pdf Arxivat 2015-09-23 a Wayback Machine.
# Údol

Údol és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1427.
# Port de Sussa

El port de Sussa (àrab: ميناء سوسة, mīnāʾ Sūsa) és un port de Tunísia situat a la ciutat de Sussa (governació de Sussa) especialitzat en el tractament de diverses mercaderies.
El 2006 va tenir un trànsit de 1.691.755 tones, 797 vaixells i 6.940 passatgers. Té un accés màxim de 8,5 metres al nord i 8,2 metres al sud.
# Carndonagh

Carndonagh (en gaèlic irlandès Carn Domhnach) és una vila d'Irlanda, al comtat de Donegal, a la província de l'Ulster. Està situat a la península d'Inishowen, a les platges de la badia de Trawbeaga vora del cap Malin, el punt més al nord a l'illa d'Irlanda.
Carndonagh és el principal mercat del nord de la península i el lloc de la Creu Donagh, que havia format part d'un monestir fundat per Patrici d'Irlanda per al bisbe MacCairthan, germà del bisbe de Clogher. El nom original irlandès, Carn Domhnach, fa referència al túmul funerari de l'església. La ciutat està dissenyada al voltant d'una plaça central, o diamant, i està dominada per una església catòlica italiana. També hi ha la seu de la Carndonagh Community School, antigament la major escola de la comunitat a la República d'Irlanda. És una vila petita però bonica que consta de cafès, pubs, una gran varietat de botigues i una discoteca. Carndonagh té una comunitat de músics actius, artistes i escriptors, i és la llar del Grup de Carnaval d'Inishowen i del cor de gospel d'Inishowen.

## Galeria

* Carndonagh Església d'Irlanda.
* Carndonagh Església Presbiteriana d'Irlanda.
* Carndonagh Església Metodista d'Irlanda.
* Centre Comercial de Carndonagh.
# Podkriváň

Podkriváň és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1742.
# Rossiïski (Rostov)

* Per a altres significats, vegeu «Rossiïski».
Rossiïski (en rus: Российский) és un poble (un possiólok) de l'óblast de Rostov, a Rússia, que en el cens del 2010 tenia 491 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Georges Stuber

Georges Stuber (Zug, 11 de maig de 1925 - Zug, 16 d'abril de 2006) fou un futbolista suís de la dècada de 1950.

## Trajectòria

Jugava a la posició de porter. Pel que fa a clubs, jugà als clubs FC Luzern, FC Lausanne-Sport, i Servette FC. També defensà els colors de la selecció suïssa, amb la qual disputà el Mundial del Brasil 1950 i Suïssa 1954.

## Referències

* ↑ «Copa do Mundo da FIFA Brasil 1950». FIFA. Arxivat de l'original el 2012-04-18. [Consulta: 1r abril 2015].
* ↑ «Perfil a FIFA». FIFA. Arxivat de l'original el 2015-06-10. [Consulta: 1r abril 2015].
Georges Stuber amb Suïssa - Caixes de navegació :
Selecció de futbol de Suïssa – Copa del Món de Futbol de 1950
1 Antenen •
2 Bader •
3 Beerli •
4 Bickel •
5 Bocquet •
6 Corrodi •
7 Eggimann •
8 Fatton •
9 Friedländer •
10 Gyger •
11 Hug •
12 Kernen •
13 Lusenti •
14 Neury •
15 Quinche •
16 Rey •
17 Schneiter •
18 Siegenthaler •
19 Soldini •
20 Steffen •
21 Stuber •
22 Tamini •
Seleccionador: Andreoli
Selecció de futbol de Suïssa – Copa del Món de futbol 1954
1 Eich •
2 Parlier •
3 Stuber •
4 Bocquet •
5 Flückiger •
6 Mathis •
7 Neury •
8 Bigler •
9 Casali •
10 Eggimann •
11 Eschmann •
12 Fesselet •
13 Frosio •
14 Kernen •
15 Antenen •
16 Ballaman •
17 Fatton •
18 Hügi •
19 Mauron •
20 Meier •
21 Riva •
22 Vonlanthen •
Seleccionador: Rappan :
# Úcua

Úcua és una comuna d'Angola que forma part del municipi de Dande dins la província de Bengo.

## Referències

* ↑ «Mapa de les comunes de Dande». Arxivat de l'original el 2017-03-23. [Consulta: 22 març 2017].
# Port de Seneffe

El Port de Seneffe és un port turístic i esportiu al Braç de Bellecourt, un braç del canal Brussel·les-Charleroi a Seneffe a la província d'Hainaut a Bèlgica.
Després de l'ocàs de la indústria del carbó, a la fi dels anys 70 del segle xx, el braç del canal va caure en desús. El 2005, el govern de la regió valona es va decidir de construir-hi un port turístic. L'obra va començar el 2006, abans de tot havia de treure una vintena d'embarcacions abandonades. El port nou va inaugurar-se el 25 d'abril de 2008. Té una capacitat d'un centenar d'embarcacions. La llargada màxima autoritzada és de 20 metres. Al costat del port, es troba un centre d'iniciació i de formació als esports nàutics, La Marlette.
* La capitania (arquitecte: Groupe Gamma)
* Xalanes al dic sec
* Entrada del dic sec
* Dic de separació del Braç de Bellecourt i del riu Samme

## Enllaços externs

* Dades pràctiques del port turístic i esportiu Arxivat 2007-11-05 a Wayback Machine.
* Instal·lacions portuàries i condicions d'utilització
* ↑ Web del port
# Spartanburg

Spartanburg és una població dels Estats Units a l'estat de Carolina del Sud. Segons el cens del 2000 tenia 39.673 habitants.

## Demografia

Segons el cens del 2000, Spartanburg tenia 39.673 habitants, 15.989 habitatges i 9.721 famílies. La densitat de població era de 799,9 habitants/km².
Dels 15.989 habitatges en un 28,9% hi vivien nens de menys de 18 anys, en un 34% hi vivien parelles casades, en un 23% dones solteres, i en un 39,2% no eren unitats familiars. En el 34% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3.
Per edats la població es repartia de la següent manera: un 25,2% tenia menys de 18 anys, un 12,2% entre 18 i 24, un 26,6% entre 25 i 44, un 20,6% de 45 a 60 i un 15,4% 65 anys o més.
L'edat mediana era de 35 anys. Per cada 100 dones de 18 o més anys hi havia 73,9 homes.
Entorn del 19,4% de les famílies i el 23,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spartanburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Spartanburg». American Fact Finder. Oficina del Cens dels Estats Units, 12-01-2010.
# Rosslyn Farms

Rosslyn Farms és una població dels Estats Units a l'estat de Pennsilvània. Segons el cens del 2000 tenia 464 habitants.

## Demografia

Segons el cens del 2000, Rosslyn Farms tenia 464 habitants, 185 habitatges, i 145 famílies. La densitat de població era de 298,6 habitants/km².
Dels 185 habitatges en un 30,3% hi vivien nens de menys de 18 anys, en un 71,4% hi vivien parelles casades, en un 3,8% dones solteres, i en un 21,6% no eren unitats familiars. En el 16,8% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,84.
Per edats la població es repartia de la següent manera: un 23,9% tenia menys de 18 anys, un 3% entre 18 i 24, un 26,9% entre 25 i 44, un 31,9% de 45 a 60 i un 14,2% 65 anys o més.
L'edat mediana era de 44 anys. Per cada 100 dones de 18 o més anys hi havia 91,8 homes.
La renda mediana per habitatge era de 87.500 $ i la renda mediana per família de 106.799 $. Els homes tenien una renda mediana de 75.327 $ mentre que les dones 42.083 $. La renda per capita de la població era de 56.612 $. Entorn del 2,6% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rosslyn Farms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rosslyn Farms». American Fact Finder. Oficina del Cens dels Estats Units, 12-01-2010.
# Intersindical Nacional dos Traballadores Galegos

Intersindical Nacional dos Traballadores Galegos (INTG) va ser un sindicat nacionalista gallec que es va formar en 1981 després de la unió de la Intersindical Nacional Galega (ING) i la Central de Traballadores Galegos (CTG). El gener de 1982 va celebrar el primer Congrés, en el qual va sortir escollit secretari general Lois Ríos. En 1982 es va integrar en ella la Confederación Sindical Galega i en les eleccions sindicals de 1982 va aconseguir 1.649 delegats a Galícia (18,5%). En 1983 Xan Carballo va ser escollit nou secretari general.
Al maig de 1984 es va constituir un corrent intern, Corverxencia Sindical Nacionalista, un sector pròxim al Partit Socialista Gallec-Esquerda Galega, que majoritàriament provenia de la CTG i la CSG i que en 1985 es va escindir finalment per a constituir la Confederación Xeral de Traballadores Galegos (CXTG). En les eleccions sindicals de 1986 la INTG aconsegueix 1.067 delegats, quedant per sota de la CXTG. Al maig de 1987 celebra el seu III Congrés, que tria a Manuel Mera com a secretari general en un ambient de tensió que es va reflectir en les eleccions per al secretariat, centrades en les relacions amb la CXTG, a la qual van concórrer tres llistes: la llista pròxima al Bloc Nacionalista Gallec va aconseguir 6 membres, la pròxima a la Fronte Popular Galega i la de Assembleia do Povo Unido 1. En 1990 forma amb la CXTG la Converxencia Intersindical Galega per a concórrer en coalició a les eleccions sindicals. Aquesta coalició, a l'unir-se definitivament en 1994, es va transformar en la Confederació Intersindical Gallega (CIG).
# Golf de Benín

El golf de Benín és una gran badia de l'oceà Atlàntic localitzada en la costa d'Àfrica occidental, la part oest del golf de Guinea. Banya les costes, d'oest a est, de Ghana, Benín, Togo i Nigèria.
S'estén al llarg de la costa aproximadament 640 km des del cap St. Paul, a Ghana, fins a la desembocadura del riu Níger a Nigèria.
Els seus principals ports són Tema (a Ghana, connectat amb la ciutat d'Accra), Lomé (a Togo), Cotonou (a Benín), i Lagos (a Nigèria). Va ser un dels escenaris en la tracta d'esclaus entre els segles XVI i xix, coneixent-se la regió adjacent al Delta del Níger com a Costa dels Esclaus.
Durant els anys 1830 el comerç d'oli de palma ja s'havia convertit en la principal activitat econòmica, i en els anys 1950 es va descobrir petroli, diversificant-se les ocupacions regionals.

## Rius que desaigüen al golf

En l'ancorada de Benín desaigüen nombrosos rius del vessant occidental africà, sent els més importants, d'oest a est, els següents:
* riu Volta, a Ghana, amb 1.500 km i 407.093 km²;
* ric Mono, a Togo-Benín, amb 467 km i 25.000 km²;
* riu Ouémené, a Benín;
* riu Ogun, a Nigèria;
* riu Níger, a Nigèria, amb 4.184 amb km de longitud i una conca de 2.261.763 km²;
# Fargo (Geòrgia)

Fargo és una població dels Estats Units a l'estat de Geòrgia. Segons el cens del 2000 tenia 380 habitants.

## Demografia

Segons el cens del 2000, Fargo tenia 380 habitants, 146 habitatges, i 105 famílies. La densitat de població era de 84,8 habitants/km².
Dels 146 habitatges en un 30,1% hi vivien nens de menys de 18 anys, en un 56,2% hi vivien parelles casades, en un 11,6% dones solteres, i en un 27,4% no eren unitats familiars. En el 26% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,16.
Per edats la població es repartia de la següent manera: un 26,8% tenia menys de 18 anys, un 7,6% entre 18 i 24, un 30,8% entre 25 i 44, un 23,2% de 45 a 60 i un 11,6% 65 anys o més.
L'edat mediana era de 34 anys. Per cada 100 dones de 18 o més anys hi havia 93,1 homes.
La renda mediana per habitatge era de 32.500 $ i la renda mediana per família de 34.500 $. Els homes tenien una renda mediana de 30.179 $ mentre que les dones 17.019 $. La renda per capita de la població era de 12.380 $. Entorn del 12,3% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fargo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Fargo». American Fact Finder. Oficina del Cens dels Estats Units, 12-01-2010.
# Željko Obradović

Želimir «Željko» Obradović (Čačak, Iugoslàvia, avui Sèrbia, 9 de març de 1960) és un entrenador professional de bàsquet serbi.
Va començar a jugar a bàsquet als 12 anys a una escola de la seva localitat natal. El 1983 fitxa pel KK Partizan de Belgrad. Durant la seva trajectòria com a jugador, l'equip serbi va guanyar diverses vegades la lliga i la copa iugoslava de bàsquet i el 1988 es va proclamar campió de la Copa Korać. Va ser membre de la selecció iugoslava de bàsquet als Jocs Olímpics de Seül (1988), on van aconseguir la medalla de plata, i també a la Copa del Món (1990), on van obtenir la medalla d'or. L'any 1991, abans d'anar a jugar el campionat europeu a Roma, el Partizan li va oferir deixar de jugar i passar a entrenar-lo, oferta que va acceptar. Durant la primera temporada va guanyar la lliga i la copa iugoslaves i es proclama campió d'Europa a Instanbul. La següent va revalidar els títols nacionals. El mateix any va passar a entrar el Club Joventut Badalona, el qual es va declarar campió d'Europa el 1994.
Posteriorment ha entrenat el Reial Madrid, la Benetton de Treviso i el Panathinaikos BC i ha guanyat 8 vegades l'Eurolliga de bàsquet.
El juliol de 2013 va fitxar per l'equip turc Fenerbahçe Ülkerspor.

## Referències

* 1 2 Conde, Justo; Ramos, José R. 1994: el año en que el Joventut alcanzó la gloria (en castellà). Barcelona: Edimestre Serveis Editorials, 1994.
* ↑ Zeljko Obradovic será el nuevo entrenador del Fenerbahçe Ulker Arxivat 2013-07-06 a Wayback Machine.(castellà)

## Enllaços externs

* Fitxa de Zeljko Obradovic al web de l'ACB Arxivat 2017-01-16 a Wayback Machine.(castellà)
# Mettlach

Mettlach és un municipi del districte de Merzig-Wadern a l'estat federat alemany de Saarland. Està situat tocant el riu Saar, aproximadament a 7 km al nord-oest de Merzig.
Mettlach, antigament Mettloch, era un poble i una abadia del Ducat de Lorena, i pertanyia a la diòcesi de Trèveris. L'abadia de Mettlach va ser fundada al segle VII per Lutvin, que va ser el seu primer abat.
A Mettlach hi ha la seu de Villeroy & Boch, un dels principals fabricants del món de ceràmica.

## Nuclis

* Bethingen
* Dreisbach
* Faha
* Keuchingen
* Mettlach
* Nohn
* Orscholz
* Saarhölzbach
* Tünsdorf
* Wehingen
* Weiten

## Enllaços externs

* Pàgina oficial
# Cauro

Cauro (en cors Cavru) és un municipi francès, situat a la regió de Còrsega, al departament de Còrsega del Sud. L'any 1999 tenia 1.060 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 543 | 559 | 563 | 595 | 849 | 1060 |

## Administració

Llista d'alcaldes :
| Període | Identitat | Partit | Qualitat |
| 2001- | Jacques Bianchetti | UMP | |
# Poliartritis

Una poliartritis és la inflamació simultània de més de tres articulacions. Moltes poliartritis es presenten en les seves primeres fases com una artritis d'una sola articulació.
La poliartritis pot seguir diferents patrons de creixement:
* Additiu: L'afectació d'una articulació s'afegeix a altres articulacions inflamades anteriorment.
* Migratori: Aparició d'una articulació inflamada després de la remissió completa de la inflamació d'una altra.
* Palindròmic: Atacs repetits que desapareixen sense seqüeles, amb certa periodicitat. En pren el nom el reumatisme palindròmic.
Les malalties que més freqüentment provoquen una poliartritis són: gota, condrocalcinosi, artritis reumatoide, artritis psoriàsica, artritis infecciosa i malalties vasculars.

## Referències

* ↑ «Plana amb l'explicació dels tipus de poliartritis». Arxivat de l'original el 2010-04-08. [Consulta: 3 juny 2010].

## Vegeu també

* Monoartritis
# Yrjö Kilpinen

Yrjö Henrik Kilpinen (Hèlsinki, Finlàndia, 4 de febrer de 1892 - 2 de març de 1959) fou un compositor finlandès.
Estudià en el Conservatori de la seva vila natal, i ja des del 1925 havia adquirit quelcom de notorietat com a compositor per les seves cançons originals Fantasia i realitat, El cor i Reflexos, editades a Copenhaguen.
En el II Festival Internacional de Música, celebrat a Venècia amb motiu de l'Exposició biennal de 1934, es donaren a conèixer les seves Sis cançons amb orquestra, per a contralt, que cridaren molta atenció de la critica en aquesta ocasió i que són cantades en els països escandinaus i bàltics tot sovint.
És autor de música de cambra i de diverses col·leccions de cançons típiques finlandeses.

## Bibliografia

* Enciclopèdia Espasa Suplement dels anys 1936-1939 primera part/ pàg. 459 (ISBN 84-239-4585-5)
# Intersilita

La intersilita és un mineral de la classe dels silicats. Rep el nom en en al·lusió a la seva posició intermèdia entre els silicats en capes i en bandes.

## Característiques

La intersilita és un silicat de fórmula química Na₆Mn$^{2+}$Ti[Si$_{10}$O$_{24}$(OH)](OH)₃·4H₂O. Cristal·litza en el sistema monoclínic. La seva duresa a l'escala de Mohs es troba entre 3 i 4.
Segons la classificació de Nickel-Strunz, la intersilita pertany a «09.EE - Fil·losilicats amb xarxes tetraèdriques de 6-enllaços connectades per xarxes i bandes octaèdriques» juntament amb els següents minerals: bementita, brokenhillita, pirosmalita-(Fe), friedelita, pirosmalita-(Mn), mcgillita, nelenita, schal·lerita, palygorskita, tuperssuatsiaïta, yofortierita, windhoekita, falcondoïta, loughlinita, sepiolita, kalifersita, gyrolita, orlymanita, tungusita, reyerita, truscottita, natrosilita, makatita, varennesita, raïta, shafranovskita, zakharovita, zeofil·lita, minehil·lita, fedorita, martinita i lalondeïta.

## Formació i jaciments

Va ser descoberta al mont Al·luaiv, situat al massís de Lovozero, dins l'óblast de Múrmansk (Districte Federal del Nord-oest, Rússia). Es tracta de l'únic indret on ha estat descrita aquesta espècie mineral.

## Referències

* ↑ «Intersilite» (en anglès). Mindat. [Consulta: 30 novembre 2017].
# Golf de Biafra

El golf de Biafra (també badia de Biafra o golf de Bonny) és un golf de l'oceà Atlàntic, a la part occidental d'Àfrica, en l'angle nord-est del golf de Guinea, en les costes de Nigèria i Camerun al nord i de Guinea Equatorial i Gabon a l'est.
Entre els segles xvi i xix va ser un dels centres de compra d'esclaus, principalment en les actuals costes nigerianes.

## Referències

* ↑ Encyclopædia Britannica. «Bight of Biafra» (en anglès). [Consulta: 1r juliol 2009].